
R E F E R A T   D E  A P R O B A R E
privind aprobarea utilizării excedentului bugetului general consolidat al Municipiului Brad rezultat la încheierea exercițiului bugetar al anului 
2025 pentru finanțarea cheltuielilor secțiunii de dezvoltare
 și a secțiunii de funcționare, pentru anul 2026


  
Conform prevederilor art. 58 alin. (1) lit. a) din Legea nr. 273/2006 a finanțelor publice locale,  cu modificările şi completările ulterioare „ Excedentul anual al bugetului local rezultat la încheierea exercițiului bugetar, pe cele două secțiuni, după efectuarea regularizărilor în limita sumelor defalcate din unele venituri ale bugetului de stat prevăzute la art. 6 lit. a), a celor exceptate la art. 6 lit. b) și a transferurilor din bugetul de stat sau din alte bugete, precum și după achitarea plăților restante, se reportează în exercițiul financiar următor și se utilizează, în baza hotărârilor autorităților deliberative, astfel: ... a) ca sursă de finanţare a cheltuielilor secţiunii de dezvoltare”.
Conform prevederilor art. 70 alin. (2) din același act normativ, „Excedentele rezultate din execuţia bugetelor instituţiilor publice, finanţate potrivit art. 67 alin. (1) lit. c), rămân la dispoziţia acestora, urmând a fi folosite în anul următor cu aceeaşi destinaţie”.
Astfel, am inițiat prezentul proiect de hotărâre prin care am propus aprobarea utilizării excedentului bugetului general consolidat al Municipiului Brad rezultat la încheierea exercițiului bugetar al anului 2025  pentru finanțarea cheltuielilor secțiunii de dezvoltare și a sectiunii de functionare, pentru anul 2026, după cum urmează:
A. – suma 140.637,94 lei pentru finanțarea cheltuielilor secțiunii de dezvoltare, respectiv pentru finanţarea cheltuielilor de investiții, în continuare, astfel:
 a. -  suma de 1.844,50 lei pentru proiectul  „Reabilitare termică pentru creșterea eficienței energetice la Școala Generală Mircea Sântimbreanu Brad ” ;
 b. - suma de 20.131,20 lei, pentru proiectul „Eficientizare energetică a imobilului ambulatoriu și dispensar T.B.C. a Spitalului Municipal Brad, județul Hunedoara”, cod SMIS 326904;
 c. - suma de 118.662,24 lei, pentru obiectivul de investiții „Construire Centrală Termică și Conductă de Racord Agent Primar la Sistemul de Distribuție în Municipiul Brad, Județul Hunedoara -  OBIECT 1 ”Centrală Termică” .
B. - suma de 269.069,96 lei  pentru finanțarea cheltuielilor secțiunii de funcționare, astfel:
 	a. - suma de 111.649,00 lei va fi restituită către Garda Forestieră Timișoara;
b. - suma de 157.420,96 lei va fi utilizată pentru anumite cheltuieli ale secțiunii de funcționare.
     În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	Invoc în susţinerea propunerii mele prevederile art. 2 alin. (1) pct. 26, pct. 28, pct. 28^1, pct. 28^2, art. 58 alin. (1) lit. a)  și art. 70 alin. (2) din Legea  nr. 273/2006 privind finanţele publice locale, cu modificările şi completările ulterioare, ale CAP. III pct. 3.16 alin. (1) din Normele metodologice privind încheierea exercițiului bugetar al anului 2025, aprobate prin Ordinul nr. 1983/2025, cu modificările și completările ulterioare, precum și ale art. 88 și art. 129 alin. (1), alin. (2) lit. b), alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare.

